Jeg vil ikke byde mine heste aldrig at komme på græs. Mine kommer ikke på døgngræs ad hensyn til vægt, men er på græs om natten. Ren jordfold året rundt - det er synd ja, i mine øjne. Mht jordfold i 5 dage og græs i 2, så ja, det vil jeg vurdere som noget af et sats. Det er en kraftig ændring i foder, så det ville jeg absolut ikke turde gøre. Hilsner fra Heidi
hej. vores kommer på græs ca 4 timer hver eftermiddag,da vi heller ikke har så meget græs. men da hestene også har adgang til masser af wrap foretrækker de tit at blive ved wrappen,selvom jeg har åbnet til græsfolden   de elsker deres wrap,og de virker meget tilfredse med deres jordfold, bare der er wrap  hilsen ginnie
5 dages jordfold og 2 dages græs er farligt. Det ville fungere bedre omvendt, da det er de 5 dage hestens fordøjelsessystem vil vænne sig mest til.... Men fx. en times græsning om dagen lørdag og søndag, burde der ikke være nogen problemer i - og så får den da dén fornøjelse 
Jordfold er bestemt ikke i orden i min verden.... (kun i specielle tilfælde hvor hestens helbred er på spil) Heste har brug for plads og stimuli året rundt - ikke kun den ene time om dagen hvor de er under en rytter    Mvh. Anja
Jeg ved ikke om jeg syntes det er synd i den forstand, hesten har jo mad og plads! MEN vores heste er ikke bygget til at få maden serveret på et sølvfad, og derefter ingen ting! Jeg tror din hest vil blive en trist hest, da hesten gerne søger efter sin mad, og dermed går der god tid med det så hesten ikke kommer til at kede sig! Det er naturens gang sådan! Jeg ville kunne forstå det, hvis ikke der var andre muligheder for hesten, fx forfangenhed eller anden sygdom! Men ellers ser jeg ingen grund til at hesten skal gå at kede sig!
Mine heste går på jordfold om vinteren. Og om sommeren går de på jordfold ca 8 timer dagligt enten dag eller nat. Heldigvis har jeg en spændende jordfold, som gør, at hestene kommer løbende om aftenen ude fra græsfolden, for at blive lukket over på jordfolden. De har et par fældede birketræ, som de bruger til at gnave i, klø sig på og springe over, når de leger. Jævnligt får de et juletræ, som pilles for nåle og slæbes rundt med. Der er store træer på jordfolden, som man kan pille de grene og blade af, som man kan få fat i - og så løber man rundt om den når man leger, hvilket ser vældigt sjovt ud. Midt på jordfolden står løsdriften, som man kan ligge og snue i, hvis man har lyst til at være inde. Og så leger man tag fat rundt om løsdriften - 2 heste den ene vej, en hest den anden vej, og resultatet er at man bliver meget overrasket når man møder hinanden om et hjørne, og så kan man rigtig eksplodere i buk og stejl. Og så har man en legebold, som især hingsteplagen render rundt med. Så man kan gøre jordfolden interessant for hestene - det må nok være kedeligt, hvis det bare er en flad 20x30 jordfold man står på.